**Bilag 7: Pris for løsningsforslag, timepriser og prisbestemmelser**

*Alle priser og nærmere betingelser for det vederlaget Kunden skal betale for Leverandørens ytelser skal fremgå i bilag 7. Eventuell informasjon om egeninnsats, forskudd, delbetalinger samt avvikende betalingstidspunkter skal også fremgå.*

## FoU-avtalens punkt 7.1 Finansiering av oppdraget

Leverandøren må gi en beskrivelse av hvordan oppdraget (alle tre fasene) er tenkt finansiert - herunder må følgende forhold minimum beskrives:

* Finansiering av fase 1, hensyntatt kostnadsrammen oppgitt i siste avsnitt i bilag 7. (Økonomisk støtte fra kunden, egeninnsats, eventuelt annen støtte mv.)
* Estimert timeforbruk for fase 1.
* Timepris for fase 1.
* Pris på utstyr og eventuelle innkjøpte tjenester for gjennomføring av fase 1.
* Andre kostnader for fase 1.
* Estimert budsjett for fase 2 og 3.

*Priser skal oppgis i NOK eks.mva, men inkludert toll og eventuelle andre avgifter.*

## FoU-avtalens punkt 7.2 Faktureringstidspunkt og betalingsbetingelser

Leverandører fakturer kunden etter endt fase 1. Betalingsplan for fase 2 og 3 kommer senere.

**Kunden skal primært ha EHF faktura.**

Fiskeridirektoratet krever at Leverandør sender elektronisk faktura på EHF format.

Vår adresse for sending av EHF faktura er 971 203 420 (F.dirs. org. nr.)

Dersom EHF faktura ikke er mulig, skal papirfaktura sendes til følgende adresse:

Fiskeridirektoratet

DFØ Fakturamottak

Postboks 4746 Torgarden

7468 Trondheim

Fakturaen merkes med FangstID: Ole Høstmark

Leverandørene må dokumentere timebruk og eventuelt andre kostnader.

**Fordeling av midler fra Kunden:**

Tabellen under viser hvilke rammer som er satt for prosjektet med hensyn til fordeling av midler på antall leverandører/konsortier som deltar i hver fase. Fordeling av midler kan avvike i forhold til hvor mange leverandører/konsortier som blir med i hver fase. Ubenyttede midler i en fase kan bli overført til neste fase.

|  |  |  |
| --- | --- | --- |
| **Fase** | **Leverandører/konsortier** | **Kostnadsramme** |
| Fase 1: Utarbeidelse av løsningsforslag | inntil 7 | 1 750 000 (250 000 x 7) |
| Fase 2: Utvikle prototype | inntil 5 | 10 000 000 (2 000 000 x 5) |
| Fase 3: Felttesting av prototypen | minimum 2, inntil 3 | 7 500 000 (2 500 000 x 3) |

Leverandøren/konsortiet vil kun få utbetalt midlene for dokumenterte kostnader for de enkelte fasene. Dersom en eller flere leverandører ikke benytter maksimalt tildelte midler i en fase vil midlene bli overført til neste fase og bli fordelt på antall leverandører/konsortier som er med i den aktuelle fasen. Oppdragsgivers økonomiske ramme vil ikke øke i løpet av kontraktsperioden. Leverandørene aksepterer ved innlevering av sitt tilbud, at oppdragsgiver ikke kan betale ut mer enn totalt 1 750 000 NOK til sammen fordelt på alle leverandørene i fase 1. Leverandøren er videre kjent med og aksepterer oppdragsgivers maksimale utbetaling per fase slik denne er gjort rede for i konkurransegrunnlaget. Kostnadsrammen blir fordelt mellom leverandørene, det betyr at hvis det velges ut færre leverandører kan det fordeles mer per leverandør. Det vil også være muligheter for at ubenyttede midler i en fase vil kunne overføres til neste.